# Aaron Eckhart

Aaron Eckhart (Cupertino, Califòrnia, 12 de març de 1968) és un actor i productor de cinema estatunidenc. El 2007 va estar nominat al Globus d'Or al millor actor musical o còmic per la seva interpretació a Thank You for Smoking.

## Biografia

Fill d'un gerent d'una empresa d'informàtica i d'una escriptora de llibres infantils, va créixer a Cupertino, Califòrnia amb els seus dos germans, i després es va traslladar primer a Anglaterra i després a Austràlia, on va estudiar. Després va tornar als EUA, on va estudiar a la "Universitat Brigham Young."
Després de diverses experiències en telefilms com Double Jeopardy, debuta cinematogràficament en la pel·lícula In the Company of Men de Neil LaBute dramaturg i director, de qui esdevindrà actor fetitxe que treballarà a moltes de les seves pel·lícules, com Amics i veïns. El 1999 va obtenir un paper en el repartiment de Any Given Sunday d'Oliver Stone, i el 2000 va protagonitzar al costat de Julia Roberts en el paper de dur motociclista Erin Brockovich, gràcies a aquest paper adquireix notorietat i augmenten les propostes de treball. En 2001 va treballar de nou amb el director Neil LaBute a Betty Love amb Renee Zellweger, i a Possession amb Gwyneth Paltrow. El 2001 va ser dirigit, amb Jack Nicholson, per Sean Penn a la pel·lícula The Pledge.
El 2003 va actuar en el film de ciència-ficció Paycheck i en el de catàstrofes The Core, després rep una nominació al Globus d'Or pel seu paper a Thank You for Smoking. El 2006 va treballar en el film negre de Brian De Palma The Black Dahlia.
El 2007 protagonitza al costat de Catherine Zeta-Jones No Reservations, i el mateix any va rebre el paper de Harvey Dent a The Dark Knight

### Vida privada

Mormó de confessió, va ser missioner en la seva joventut a Suïssa i França durant dos anys per l'Església de Jesucrist dels Sants dels Darrers Dies.
Va tenir una relació amb Emily Cline quan rodava Conversations with Other Women, de qui es va separar el 1998; amb Kristyn Osborn del grup SheDaisy (que havia cantat la cançó de la sèrie Desperate Housewives), del 2006 al 2007; amb Ashley Wicks, i el 2009 amb Molly Sims, coneguda pel seu paper de Delinda Deline a la sèrie Las Vegas.

## Filmografia
### Actor

| 1992: Double Jeopardy (telefilm), de Lawrence Schiller: Dwayne 1994: Els crits dels innocents (Slaughter of the Innocents), de James Glickenhaus: Ken 1997: In the Company of Men, de Neil LaBute: Chad 1999: Amics i veïns (Your Friends & Neighbors), de Neil LaBute: Barry 1999: Molly, de John Duigan: Buck McKay 1999: Thursday, de Skip Woods: Nick 1999: Any Given Sunday, d'Oliver Stone: Nick Crozier 2000: Perseguint la Betty (Nurse Betty), de Neil LaBute: Del Sizemore 2000: Erin Brockovick, de Steven Soderbergh: George 2000: El jurament (The Pledge), de Sean Penn: Stan Krolak 2002: Possessió (Possession), de Neil LaBute: Roland Mitchell 2003: Fusion, de Jon Amiel: Doctor Josh Keyes 2004: Paycheck, de John Woo: James Rethrick 2004: Les Disparues, de Ron Howard: Brake Baldwin 2004: Sospitós zero (Suspect Zero), d'E. Elias Merhige: Thomas Mackelway 2005: Neverwas, de Joshua Michael Stern 2006: Gràcies per fumar (Thank You for Smoking), de Jason Reitman: Nick Naylor 2006: The Wicker Man, de Neil LaBute: un home 2006: Conversations with Other Women, de Hans Canosa: l'home | 2006: La dàlia negra (The Black Dahlia), de Brian De Palma: Lee Blanchard 2007: Towelhead, d'Alan Ball: M. Vuoso 2007: Le Goût de la vie, de Scott Hicks: Nick 2008: Bill (Meet Bill), de Melisa Wallack & Bernie Goldmann: Bill 2008: El cavaller fosc (The Dark Knight), de Christopher Nolan: Harvey Dent 2009: Love Happens, de Brandon Camp: Burke Ryan 2011: Battle: Los Angeles, de Jonathan Liebesman: Sergent Michael Nantz 2011: Rabbit Hole, de John Cameron Mitchell: Howie Corbett 2011: Els diaris del rom (The Rum Diary), de Bruce Robinson 2012: Erased, de Philipp Stölzl: Ben Logan 2013: Olimp ocupat (Olympus Has Fallen), d'Antoine Fuqua: President Benjamin Asher 2014: I, Frankenstein, de Stuart Beattie: The Monster / Adam Frankenstein 2015: My All American, d'Angelo Pizzo: Darrell Royal 2016: London Has Fallen, de Babak Najafi: President Benjamin Asher 2016: Sully, de Clint Eastwood: Primer Oficial Jeff Skiles 2016: Bleed for This, de Ben Younger: Kevin Rooney 2016: Incarnate, de Brad Peyton: Dr. Seth Ember 2019: Midway, de Roland Emmerich: Tinent Coronel Jimmy Doolittle 2019: Line of Duty, de Steven C. Miller: Penny |

### Productor

* 2010: Bill de Melisa Wallack & Bernie Goldmann
* 2011: Neverwas de Joshua Michael Stern

## Referències

* ↑ Caddell, Ian. «Edgy, smedgy–Eckhart just wants you to laugh» (en anglès). Vancouver: The Georgia Straight, 19-07-2007. [Consulta: 20 desembre 2010].
* ↑ McArthur, Beth. «Devout Eckhart Prays His New Film Is a Hit» (en anglès). Vancouver: The Georgia Straight, 26-08-2004. [Consulta: 20 desembre 2010].
* ↑ «Aaron Eckhart» (en anglès). Turner Classic Movies. [Consulta: 20 desembre 2010].
* 1 2 Rubin, Courtney «Aaron Eckhart Would Relocate for the Right Partner» (en anglès). People, 22-07-2008 [Consulta: 12 setembre 2008]. «Còpia arxivada». Arxivat de l'original el 2008-08-24. [Consulta: 27 gener 2020].